публичен орган по смисъла на член 3 и член 2, буква б) от основния регламент.
 3.5.1.3. Заключение относно държавните финансови институции
 (216)
 С оглед на гореизложените съображения Комисията констатира, че всички държавни финансови институции в КНР, които са отпуснали заеми на включените в извадката и оказали съдействие групи от производители износители, са публични органи по смисъла на член 3 и член 2, буква б) от основния регламент.
 (217)
 Освен това, дори ако държавните финансови институции не се разглеждат като публични органи, за тях може да се приложи констатацията, че ПКНР ги е упълномощило и им е възложило да изпълняват функции, които обикновено се упражняват от правителството, по смисъла на член 3, параграф 1, буква а), подточка iv) от основния регламент, по същите причини, които са изложени в съображения 218—222 по-долу. Следователно тяхната дейност във всички случаи би се дължала на ПКНР, както е посочено в раздел 3.5.1.
 3.5.2. Упълномощаването и възлагането на частни финансови институции и институции с неизвестна собственост
 (218)
 Следните финансови институции бяха определени за частна собственост въз основа на публично достъпната информация: Mizuho Bank (и Mizuho Corporate Bank), Bank of Tokyo Mitsubishi UF и Minsheng Bank. При липсата на съдействие и на достатъчно публично достъпна информация Комисията не можа да установи дали следните финансови институции са държавни или частни: Zhejiang Jinhua Chengtai Rural Commerce Bank, Zhejiang Yongkang Rural Commerce Bank и Pufa Bankwere. Следвайки консервативен подход, Комисията анализира тези банки по същия начин като частни финансови институции, съответно по-долу те се наричат „частни финансови институции“. Комисията направи анализ дали ПКНР е упълномощило тези частни финансови институции или им е възложило да предоставят субсидии на предприятия от сектора за производство на електрически велосипеди по смисъла на член 3, параграф 1, буква а), подточка iv) от основния регламент.
 (219)
 Според доклад на Апелативния орган на СТО със заглавие „Съединени щати — Разследване във връзка с изравнителни мита за динамична памет с произволен достъп (DRAM) от Корея“ (22)„упълномощаване“ е налице, когато дадено правителство възлага отговорност на частен орган, а „възлагане“ препраща към ситуациите, в които правителството упражнява своята власт над частен орган. И в двата случая правителството използва частен орган като пълномощник за предоставяне на финансово участие и „в повечето случаи би могло да се очаква упълномощаването или възлагането на частен орган да включва някаква форма на заплаха или подтикване“ (23). В същото време, съгласно член 3, параграф 1, буква а), подточка iv) от основния регламент, не се позволява на членовете да налагат изравнителни мерки по отношение на продукти, „когато правителството само упражнява своите общи регулаторни правомощия“ (24) или когато правителствената намеса „може да доведе или да не доведе до конкретен резултат само на основата на дадените факти и обстоятелства и упражняването на свободен избор от страна на участниците на пазара“ (25). Упълномощаването и възлагането по-скоро предполагат „по-активна роля на правителството, а не просто действия за насърчаване“ (26).
 (220)
 Нормативната уредба относно отрасъла за производство на електрически велосипеди, посочена по-горе в съображения 195—202, се отнася за всички финансови институции в КНР, в т.ч. за частните финансови институции. Доказателство за това